**ELŐTERJESZTÉS**

**Körmend Város Önkormányzata Képviselő-testülete 2018. május 30-i ülésére**

**Tárgy:** Régióhő Regionális Hőszolgáltató Kft. mérlegjelentése

Tisztelt Képviselő-testület!

A Régióhő Kft. is elkészítette és a tulajdonos elé tárta mérlegbeszámolóját.

A 3 Önkormányzat tulajdonában álló cég a tavalyi évét 58.765 e Ft-os üzemi eredménnyel zárta, ami –ahogy a kiegészítő melléklet is írja – jelentős növekedés. Az adózás utáni eredmény 54.191 e Ft, ami szintén jelentős növekedés az elmúlt évekhez képest.

A cég működését a piaci változások alapjaiban befolyásolják, a mostani jó eredmény mögött is megfigyelhetők ezek a folyamatok (kedvező gázvételezés, olcsó tüzelőanyag költség).

Körmenden az idei és a jövő évben olyan fejlesztések lesznek, ahol lehetőségünk nyílik a távhőszolgáltatás piacának bővítésére. Az egyik ilyen fejlesztés a kastély főépülete, ahol távfűtéssel terveztetünk, mert a főépítésszel is egyeztetve ez a legstabilabb fűtési lehetőség a hatalmas kastélyépület számára. Erre az NFP Programirodán keresztül elnyert pályázattal rendelkezik a Régióhő Kft.

A másik fejlesztési célterület a Körmend, Kölcsey utca, ahol az iskola és a mozi is lehetőséget kap a távhőre való rácsatlakozásra, egyidejűleg a kastély távhős fejlesztéssel.

Közben azt is látjuk, hogy sok iskolában van egyre több gond a kazánokkal, a jövőben így meg kell gondolni azt, hogy milyen lehetőség adódik az iskolák fűtési módjának megváltoztatására.

Kérem a Testületet, hogy tárgyalja meg a beszámolót.

**HATÁROZATI JAVASLAT**

Körmend Város Önkormányzata Képviselő-testülete megismerte és jóváhagyja a Régióhő Regionális Hőszolgáltató Kft. 2017. évi mérlegjelentését.

Körmend, 2018. 05. 23.

**Bebes István**

**polgármester**